
S vladarima vlastite narodne dinastije 


Hrvati su jedan od najstarijih europskih naroda. Na istočnoj 
jadranskoj obali i u području do Drine, Drave i Dunava došli su 
organizirano u prvoj polovini VII. stoljeća, u vri- 
jeme avarsko-bizantskih sukoba te velikih i općih | U vrijeme vladavine kneza 
previranja u Europi. Branimira, g. 879., papa Ivan 
Na zaposjednutom području su se organizirali, po- | VIII., tadašnji univerzalni 
štujući prethodnu rimsku upravnu podjelu, u tri poli- | gutoritet, dodijelio je 
tičke organizacije: Bijelu (zapadnu) Hrvatsku, u histo- | »xeđunarodno priznanje 
riografiji obično nazivanu Dalmatinska Hrvatska i Hrvatskoj. 


Crvenu (južnu) Hrvatsku, obje pod bizantskim vrhov- 
ništvom, te Panonsku Hrvatsku pod avarskim vrhovništvom. Hrvati 
u Panonskoj Hrvatskoj postali su franački podložnici koncem VIII. 
st, a Hrvati u Dalmatinskoj Hrvatskoj pod franačko vrhovništvo 
došli su u početku IX. stoljeća, u Crvenoj Hrvatskoj ostali su pod bi- 
zantskim vrhovništvom. Tek u X. i XI. st. bili su povremeno u sastavu 
jedinstvene Hrvatske. Primanjem kršćanstva Hrvati su se uključili 
u veliku kršćansku zajednicu europskih naroda i u zapadno- 
europski civilizacijski krug, a uvođenjem narodnoga jezika u 
bogoslužje u Hrvata u IX. stoljeću uspostavljene su osnove hrvat- 
ske nacionalne kršćanske kulture, što je pridonijelo jačanju nacio- 
nalnoga identiteta. 

U novoj postojbini Hrvati su se našli na vrlo važnom geostrateškom 
položaju, na razmeđima zapadne i istočne, srednje i južne Europe. 
Zaposjednuto područje, ispresijecano rijekama i planinskim sustavi- 
ma, nije bilo jedinstveno reljefno, klimatski i prometno što je u on- 
dašnjim prilikama utjecalo i na opći razvoj hrvatskoga naroda i na 
njegovu političku jedinstvenost. Napadi Franaka, Bizanta, Mlečana i 
Bugara i drugih naroda u prvim stoljećima na ta područja pridonijeli 


VII.-AXI. st. 


su da se Hrvati već od početka nisu našli u jednoj državnoj cjelini i 

Pismo pape Ivana VIII. knezu Branimiru 7. lipnja 879. - 
svjedočanstvo o prvom međunarodnom priznanju Hrvatske. 


da su pojedina rubna područja često 
bila izdvojena od središnje Hrvatske. 
Do ujedinjenja Dalmatinske Hrvatske i 
Panonske Hrvatske došlo je u prvoj po- 
lovini X. stoljeća. U Crvenoj Hrvatskoj 
pod bizantskim vrhovništvom razvile 
su se Neretvanska kneževina, Zahumlje, 
Duklja i Dubrovnik, koje su u vrijeme 
vladavine moćnih hrvatskih vladara u 
X. i XI. stoljeću, a Zahumlje i Dubrovnik 
i kasnije, bile u sastavu jedinstvene Hr- 
vatske. Cjelovitost hrvatskih zemalja u 
nadolazećim stoljećima ovisila je o jedin- 
stvu i snazi Hrvata, zbog čega su često 
pojedina granična područja bila izvan te 
cjeline. 

Dalmatinska je Hrvatska postala pot- 
puno samostalna oko g. 850. Tu središ- 
nju hrvatsku državu g. 852. naziva se 
«Kraljevstvo Hrvata» (Regnum Chroa- 
torum). U vrijeme vladavine kneza 
Branimira, g. 879., papa Ivan VIII., ta- 


dašnji univerzalni autoritet, dodijelio 
je međunarodno priznanje Hrvatskoj. Tim činom Hrvati su postali nezavisni i 
od Franaka i od Bizanta. Po poznatom opisu Europe engleskoga kralja Alfreda 
Velikog (871.-899.) Hrvati su u to vrijeme graničili na Dunavu s Bugarima, na 
jugoistoku s Bizantom i na zapadu s Francima. 

Većina područja koja su Hrvati naselili, od Jadrana do Drave i Dunava, od rije- 
ke Raše u Istri do rijeke Drine na istoku i do današnje sjeverne Albanije, našli su se 
u jedinstvenoj državi tek u vrijeme vladavine moćnoga vladara kneza i kralja Tomi- 
slava (910.-928.). Tada je Hrvatska imala 120.000 čet. km površine. Suvremenik bi- 
zantski pisac car Porfirogenet je za Hrvatsku prve polovine X. stoljeća zapisao 
da je mogla dići 60.000 konjanika i 100.000 pješaka i na moru opremiti 80 ve- 
ćih lađa - sagena, s 40 ljudi posade i 100 manjih lađa - kondura, s 10-20 lju- 
di posade. Procjenjuje se da je Hrvatska u to vrijeme imala oko 2.000.000 pu- 
čanstva. Među najznačajnijim hrvatskim vladarima nasljednicima kralja Tomislava 
U XI. stoljeću su Petar Krešimir IV. (1058.-1074.) i njegov nasljednik Dmitar Zvonimir 
(1075.-1089.). U prigodi krunidbe kralja Dmitra Zvonimira u listopadu 1075. u Solinu 
izaslanik pape Grgura VII. predao je Zvonimiru kraljevske znakove: žezlo, mač i zasta- 

Hrvatska u doba knezova (Trpimirova Hrvatska od oko 845. do 864.) 


vu. Tim je činom Sveta Stolica svojim autoritetom državno-pravno potvrdila cjelovi- 
tost Hrvatskoga kraljevstva i još jednom stala iza njegova suvereniteta. Bila je to još 
jedna potvrda međunarodnoga priznanja i stabilna međunarodnoga položaja Kra- 
ljevstva Hrvata. O tadašnjoj hrvatskoj moći govori i činjenica da su hrvatske oružane 
snage zajedno s Normanima u veljači 1082. oslobodile najjužniji grad Crvene Hrvat- 
ske i jedan od najrazvijenijih gradova na jugoistočnoj jadranskoj obali Drač, koji je 
držao Bizant. Razdoblje od VII. stoljeća, kad su Hrvati došli na istočnu jadransku oba- 
lu, pa do konca XI. stoljeća, kad su imali vladare svoje krvi, naziva se razdobljem na- 
rodnih vladara. 


Hrvati su s vremenom izgradili svoju Crkvu čvrsto vezanu uz Rim, uspostavili 
osnove školstva, suživjeli se sa zatečenim pučanstvom i njegovom kulturnom 
baštinom i postali sudionicima u svim civilizacijskim tokovima zapadnoga kultur- 
nog kruga, posebno karolinške baštine što se je osobito ogledalo u gradnji 
sakralnih objekata, bazilika i manjih crkava. Važna žarišta kulture u Hrvata bili su 
benediktinski samostani, njih pedesetak sagrađenih u razdoblju od IX. do XI. st. 
po Hrvatskoj u kojima su radile, između ostaloga, i radionice za prepisivanje i ukra- 
šavanje knjiga. Da je pismenost u Hrvata bila na visokoj razini već tada, svjedoči 
upotreba glagoljskoga pisma i narodnoga jezika u crkvenom i svjetovnom životu te 
upotreba latinskoga jezika i latinskoga pisma - latinice u javnom životu. Neki od tih 
tekstova vrlo su važni u hrvatskoj državopravnoj povijesti. | u sljedećim stoljećima 
sve do naših dana, bez obzira na mnoge neprilike, Hrvati su razvijali svoju kulturu, 
gospodarstvo i civilizaciju u skladu s prilikama u okruženju. 


Smrt kralja Petra Svačića u gori Gvozdu g. 1097. 

Hrvati u državnoj i dinastičkoj 
zajednici s Ugrima (Madžarima) 


Budući da su ostali bez vladara vlastite narodne di- 
nastije a u skladu s ondašnjim feudalnim običaji- 
ma, Hrvati su g. 1102. sporazumom tzv. Pacta con- 
venta, nakon što je priznao zakone i cjelovitost 
Hrvatskoga kraljevstva od Drave do Jadrana, za 
svoga vladara priznali ugarskoga kralja Kolomana 
Arpadovića, rodbinski povezanoga s dotadašnjom 
hrvatskom vladarskom dinastijom. Tako su Hrvati 
sa zajedničkim vladarom zajedno s Ugrima ušli u 


Državni ugovor dvanaest hrvatskih župana s 
ugarskim kraljem Kolomanom (g. 1102.) 


državnu zajednicu - personalnu uniju. U toj držav- 
noj zajednici ostali su do g. 1526. 
lako su tada svoj međunarodni subjektivitet ugradili u zajed- 
nicu s Ugrima, Hrvati su očuvali sva obilježja svoje državnosti i e 
društvene posebnosti Hrvatskoga kraljevstva za čitavo vrijeme 
postojanja te zajednice. \O) 
Kao i prije u vremenima utvrđivanja nezavisnosti i samostalnosti, ed 
i u zajednici s Ugarskom zemlje Hrvatskoga kraljevstva bile su često 
zavojevački cilj susjednih naroda i država. Stoljećima su Mlečani i Bi- Lf) 
zant nastojali ovladati obalnim i istočnim područjem Hrvatskoga Kra- 
ljevstva. Ta su područja ugrožavali i Srbi od XII. do XIV. st., do početaka 
XIII. st. bizantski podanici. Osobito je Dubrovnik stradavao od srpskih l 
pljačkaških napada. Te zavojevačke nakane bile su uzrok mnogim 
ratovima koje su Hrvati morali voditi u obranu svoje zemlje i zajed- ed 
ničke države. Za Hrvate je osobito bio značajan mirovni ugovor sklop- 
ljen 18. veljače 1358. s Mlečanima, koji su se odrekli svih gradova i == 
otoka na istočnoj jadranskoj obali «od polovice Kvarnera do međaša poi 
grada Drača» čime je, šest stoljeća nakon što su Hrvati došli na istočnu 
jadransku obalu, potvrđeno hrvatsko kraljevsko pravo na sve zemlje = 


koje su Hrvati naselili u VII. stoljeću. Koristeći političke nerede u hrvatsko-ugarskoj 
državi Mlečani su se tek g. 1409. ponovno počeli učvršćivati na istočnoj jadranskoj 
obali. 

Uz Duklju (oko Skadarskoga jezera, od XI. st. Zeta, od konca XV. st. Crna Gora) 
državnu tvorevinu na području Crvene Hrvatske u kasnom srednjem vijeku formirale 
su se još tri tradicionalne hrvatske države u južnom i istočnom području Hrvatskoga 
Kraljevstva. 

Od srednjovjekovnoga hrvatskog upravnog područja banovine Bosne (oko 
gornjega toka rijeke Bosne, od Vranice i Vlašića do Drine, od Goražda do ispod 
Zvornika, od Ivan-planine do Zavidovićkih vrata), Donjih krajeva i Podrinja (do 
g. 1373. pripadalo staroj srpskoj državi Raškoj) nastalo je g. 1377. 
Bosansko kraljevstvo. Njegov prvi kralj Stjepan Tvrtko I. Kotromanić, 
bosanski ban odg. 1353., iskoristio je tadašnje političke prilike u hrvat- 


Hrvatsko kraljevstvo u drugoj polovini XIV. st. (nakon Zadarskog mira g. 1358.) 

sko-ugarskom kraljevstvu i pod svojom vlašću je okupio područja Hrvatskoga Kra- 
ljevstva: Zapadne strane ili Tropolje (Duvno, Livno i Glamoč), prostor između Cetine 
i Neretve i od konca 1390-ih prostor između Cetine i Zrmanje, odnosno područje 
od Boke kotorske do Velebita, zatim otoke Brač, Hvar, Vis i Korčulu, osim Zadra i 
Dubrovnika koji su ostali vjerni hrvatsko-ugarskom kralju Sigismundu (1387.-1437.). 
U skladu s tim vladanjem g. 1390. Tvrtko se naziva «Božjom milosti kralj Raše, Bosne, 
Dalmacije, Hrvatske i Primorja». Tadašnju mogućnost da Bosna postane središte 
samostalne hrvatske države omela je Tvrtkova smrt g. 1391. Političke prilike u Bo- 
sanskom kraljevstvu, razdiranom vjerskim i velikaškim sukobima, pridonijele 
su g. 1448. nastanku nove državne tvorevine u njegovu južnom dijelu - Herce- 
govine (na području od Pljevlja, Prijepolja i Boke kotorske do Cetine, gornjega 
toka Vrbasa i na sjeveru prema izvoru Bosne i planini Jahorini. 

Osmanlije su Bosansko kraljevstvo konačno osvojili u munjevitu ratu u 
proljeće 1463. godine, nakon skoro osam desetljeća sustavnog pustošenja i 
osvajanja. Hercegovinu su osvojili g. 1482. Od tih osvojenih područja osnovali 
su upravna područja Bosanski sandžak i Hercegovački sandžak. 

U jugoistočnom obalnom dijelu Hrvatske u prvoj polovini XVI. st. nastala je Du- 
brovačka Republika, koja je, razvijajući trgovinu i pomorstvo po okolnim zemljama, 
Sredozemlju i šire, svoj suverenitet očuvala sve do g. 1808., kad je francuski general 
Marmont raspustio dubrovačku vladu i senat. 

Od g. 1352., kad su se na Galipoljskom poluotoku učvrstili u Europi, Osmanlije 
su relativno brzo, nakon što su osvojili mnoge važne gradove, područja i države u ju- 
goistočnom dijelu Balkanskoga poluotoka ugrozili i hrvatske zemlje. Tim osvajačkim 
uspjesima Osmanlije su stvorili sve uvjete za dalje ratne operacije i osvajanja pre- 
ma zapadnoj i srednjoj Europi. U područje Bosanskoga kraljevstva, zapadno od rije- 
ke Drine, Osmanlije su prvi put provalili g. 1386., a u zemlje Hrvatskoga kraljevstva 
g. 1391. U vremenima koja su slijedila sukobi Hrvata sa osmanlijskim osvajačem bili 
su sve češći. Nakon što su Osmanlije g. 1463. osvojili Bosansko kraljevstvo, hrvatska 
je obrana uspostavljena na rijekama Vrbasu, Spreči i u dolini Neretve. Posebna opa- 
snost po Hrvate u XV. st. bili su iznenadni osmanlijski pljačkaški pohodi u hrvatske 
zemlje i dalje, sve do Italije, Kranjske i Štajerske. Procjenjuje se da su Osmanlije od 
g. 1463. dog. 1516. u zarobljeništvo odveli oko 400.000 hrvatskoga pučanstva. 
To je bio i početak razdoblja neravnopravne borbe sa osmanlijskim osvajačem 
poznatog u hrvatskoj povijesti pod nazivom «dva stoljeća tugujuće Hrvatske 
- plorantis Croatiae saecula duo» (XVI. i XVII. st.). U tim teškim trenucima i pred 
stalnom osmanlijskom opasnošću, koncem XV. i u prvoj polovini XVI. stoljeća Hrva- 
ti iz ugroženih područja, zapadno od Vrbasa, iz Pounja, Like, Krbave i drugih ugrože- 
nih područja bježali su i selili u Austriju (Gradišće), Slovačku, Moravsku, Madžarsku, 
Furlaniju, Julijsku krajinu i Južnu Italiju (Molisse). U svim tim pokrajinama ima i danas 

potomaka tih Hrvata. Na opustošena i osvojena hrvatska područja u Bosanskom 
kraljevstvu i u Hrvatskom kraljevstvu Osmanlije su iz unutrašnjosti Balkana do- 
vodili i naseljavali pravoslavno vlaško pučanstvo mijenjajući tako demograf- 
sku, vjersku, a i svaku drugu sliku tih područja. Preostalo starosjedilačko hr- 
vatsko katoličko pučanstvo, na područjima koja su Osmanlije osvojili, bilo je 
sustavno progonjeno i islamizirano, osobito od početka XVI. stoljeća. 

Osmanlije su koncem XV. st. osvojili dolinu Neretve i područje istočno od rijeke 
Cetine, g. 1512. probili su hrvatsku obranu na rijeci Spreči, g. 1513. na rijeci Cetini, g. 
1521. na rijeci Savi i nastavili su s osvajanjima hrvatskih područja u Srijemu, Slavoniji 
i prema Velebitu i Pounju. Tih godina i desetljeća Hrvatska je zbog svakodnevnih 
suprotstavljanja osmanlijskom osvajaču nosila naziv «Antemurale Christianitatis — 
Predziđe kršćanstva» 

Bitka na Mohačkom polju 
g. 1526. 


Hrvatska u sastavu habsburške krune 


Nakon što je zajednički češki i hrvatsko-ugarski kralj Ludovik II. 
Jagelović smrtno nastradao u bitci sa Osmanlijama g. 1526. na 
Mohačkom polju, čime se je ugasila vladarska loza Jagelovića, 
a Česi i Ugri za kralja izabrali nadvojvodu Ferdinanda Habsburš- 
kog, i Hrvati su, nakon tri mjeseca pregovora, 1. siječnja 1527. u 
Cetingradu «sasvim slobodno i bez ičijeg utjecaja» istoga vlada- 
ra izabrali za svoga kralja s obvezom da će u Hrvatskoj poštivati 
sve zakone i da će se brinuti o obrani Hrvatske. lako su Hrvati 
zbog neizvršavanja njihovih vladarskih obveza bili nezadovoljni 
vlašću Habsburgovaca, u sastavu Habsburške Monarhije ostali su 
dog. 1918. 

U stalnim ratovanjima sa Osmanlijama Hrvati su gubili gradove, po- 
dručja i čitave pokrajine, izginuo je velik broj pučanstva, ili su ga Os- 
manlije odveli u zarobljeništvo. Po mletačkom povjesničaru Sanudu 
Osmanlije su do g. 1533. u zarobljeništvo odveli 600.000 Hrvata. Radi 
uspješnijega ratovanja g. 1579. obrambeni sustav Hrvatskoga kraljev- 
stva (kapetanije: Koprivnička, Križevačka, Ivanićgradska, Petrinjska, 
Bihaćka, Slunjska i Senjska) izdvojeni su ispod vlasti hrvatskoga bana 
u Hrvatsko-slavonsku vojnu krajinu i izravno su podloženi Ratnom vi- 
jeću u Grazu. U daljem ratovanju borbe su vođene s naizmjeničnom 
srećom i područje «nekoć slavnog Hrvatskog kraljevstva» svedeno je 
g. 1594. na «ostatke ostataka» površine 16.800 četvornih kilometa- 
ra. Do oslobađanja većega dijela hrvatskih područja ispod osmanlij- 
ske vlasti došlo je u ratovima koje su s promjenjivim uspjesima protiv 
Osmanlija vodile uglavnom Mletačka Republika i Habsburška Monar- 


1527.-1915. 


hija u XVII. i u XVIII. stoljeću, a u kojima je velik dio borbi nosilo hrvatsko pučanstvo. 
Dog. 1718. oslobođena su područja Slavonije i Srijema i sve, uglavnom, do današnje 
hrvatske granice prema Bosni i Hercegovini te Boka kotorska i južnije od Budve, da- 


nas u sastavu Crne Gore. 

Tako su borbe sa osmanlijskim osvajačem od XV. do XVIII. stoljeća prido- 
nijele gubitku velikoga dijela hrvatskoga državnog područja i današnjem ne- 
prirodnom obliku Republike Hrvatske. 

Hrvati su kao i drugi nenjemački narodi u Habsburškoj Monarhiji još od XVII. sto- 
ljeća bili izloženi vladarskom apsolutizmu, centralizmu bečkoga dvora i germaniza- 
ciji. Pokušaj Hrvata, predvođenih velikašima braćom Nikolom i Petrom Zrinskim te 
Krstom Frankapanom, da u suradnji s ugarskim plemstvom oslobode se habsburško- 
ga apsolutizma, završio je g. 1670. s vrlo teškim posljedicama za čitavi hrvatski na- 
rod. Kad je madžarsko plemstvo na habsburški apsolutizam i germanizaciju u prvoj 
polovini XIX. stoljeća odgovorilo nacionalnim programom - stvaranjem velike Ma- 
džarske od Karpata do Jadrana, negirajući sve druge narode na tom prostoru, Hrvati 
su se 1830-ih i 1840-ih godina posebno našli i na udaru toga velikomadžarskog pro- 
grama. Taj je sukob posebno kulminirao u «proljeće naroda» g. 1848., kad su skoro 
svi narodi Europe bili uvjereni da samo kao subjekti međunarodne zajednice s pra- 
vima pune suverenosti i neokrnjene ravnopravnosti, uglavnom okupljanjem i ujedi- 
njavanjem u jedinstvene nacionalne države, mogu definirati i riješiti svoje nacional- 
ne probleme. I Hrvati su g. 1848. nastupili sa svojim političkim programom, između 

Hrvatska potkraj XIX. st. (1883.) 


ostaloga, i sa zahtjevom ujedinjenja tada, iako u jednoj državi upravno razjedinje- 
nih hrvatskih zemalja (Hrvatska i Slavonija pod vrhovništvom bana i Sabora, Istra i 
Dalmacija od ušća Zrmanje do Boke kotorske i Budve te Vojna krajina od doline Zr- 
manje do Zemuna pod Carevinskim vijećem i Vladom u Beču) u cjelovitoj Monarhiji 
i državi svih njezinih ravnopravnih naroda. Kad pregovori oko hrvatske autonomije 
s madžarskim vođama nisu pridonijeli mirnom rješenju (i zbog srpskoga autono- 
mnog pitanja u Banatu i Bačkoj koje su tada hrvatski političari u sveslavenskoj soli- 
darnosti smatrali i svojim), a madžarske oružane prijetnje bile sve očitije i učinkoviti- 
je, u skladu s odlukom Hrvatskoga sabora, ali i zahtjevom bečkog dvora i ugroženih 
Srba u Banatu i Bačkoj, Hrvati su pod vodstvom bana Josipa Jelačića ustali s oružjem 
u obranu domovine, u početku rujna 1848. prešli Dravu i rat prenijeli na neprijatelj- 
sko područje. Kad je u početku listopada 1848., u Beču izbila pobuna zagova- 
ratelja Velike Njemačke i Velike Madžarske, tada su i hrvatske oružane snage 
pod zapovjedništvom bana Josipa Jelačića, zajedno s habsburškim carsko-kra- 


ljevskim snagama, sudjelovale u gušenje te pobune, a potom g. 1848./1849.i u 
slamanju protuhabsburške pobune madžarskeliberalne vlade koja nije prizna- 
vala nacionalna prava Hrvata, Srba, Slovaka, Poljaka, Rumunja i dr. u zemljama 
koje je smatrala sastavnim dijelovima Ugarske. 

U drugoj polovini XIX. stoljeća, kad su se u Europi formirale moderne nacije, 
hrvatski je narod u Hrvatskoj na svom putu prema formiranju nacije u tom raz- 
doblju bio izložen pritiscima habsburškoga apsolutizma, madžarskoga hegemoniz- 
ma i velikosrpske ideje. lako je oktroiranim ustavom 4. ožujka 1849., zavođenjem 
apsolutizma i centralizma zadan udarac svim nacionalnim pokretima u Habsburškoj 
Monarhiji i hrvatskom 1848-aškom pokretu, Hrvati su, predvođeni legendarnim ba- 
nom Jelačićem u vrijeme njegova jedanaestogodišnjega banovanja (1848.-1859.) us- 
postavili sve političke, kulturne, crkvene i gospodarske odnose koji su poslužili kao 
osnova razvoju hrvatske moderne nacije u drugoj polovini XIX. stoljeća. Nagodbom 
bečkoga dvora i madžarskoga vodstva g. 1867. kojom je Habsburška Monarhija pre- 
tvorena u dvojnu državnu tvorevinu od hrvatskih zemalja Hrvatska i Slavonija su u 
upravi bile podčinjene Madžarskoj, a Istra i Dalmacija Austriji. Za Hrvatsko-slavon- 
sku vojnu krajinu najavljeno je razvojačenje i vraćanje pod vlast Hrvatskoga sabora 
i bana što je i učinjeno g. 1881. lako je u novonastalim političkim odnosima g. 1868. 
došlo do Hrvatsko-ugarske nagodbe kojom je kao državno-pravnim ugovorom Hr- 
vatske i Ugarske politički priznat hrvatski narod, a Hrvatska je s vlastitim saborom 
i banom kao predsjednikom vlade zadržala i dalje potpunu autonomiju (samostal- 
nost) u upravi, školstvu s bogoštovljem i sudstvu, s hrvatskim službenim jezikom, 
hrvatski je narod i dalje bio izložen madžarskom hegemonizmu, osobito u vrijeme 
bana grofa Karla Khuen-Hedervaryja (1883.-1903.) koji je apsolutističku vlast provo- 
dio služeći se svim nedemokratskim sredstvima i favorizirajući Srbe u Hrvatskoj. Sve 
je to činjeno u vrijeme kad se je velikosrpska ideja, da su svi slavenski narodi 
između Soluna, Trsta i Sent Andreje (u Madžarskoj) Srbi i stvaranje srpske dr- 
žave gdjegod žive Srbi, i te kako osjećala i u Hrvatskoj u političkom djelovanju, 
pai u najavljivanju Hrvatima rata do istrebljenja («Do istrage naše ili vaše», g. 
1902.). 

U Prvom svjetskom ratu (1914.-1918.), kad se je odlučivalo o sudbinama europ- 
skih, ali i drugih naroda u svijetu, Hrvati su se našli razjedinjeni u upravnom, poli- 
tičkom, gospodarskom, kulturnom, crkvenom i u svakom drugom pogledu, a na 
svršetku rata koncem g. 1918. našli su se na udaru talijanskoga imperijalizma i veli- 
kosrpskoga programa. 


U monarhističkoj Jugoslaviji 


U trenutku, kad su talijanske postrojbe zaposjedale hrvatska 
obalna područja u studenom 1918. u skladu s tajnim London- 
skim sporazumom iz g. 1915., u hrvatskom političkom životu 
prevladao je proces koji je pridonio 1. prosinca 1918. brzom i 
neparlamentarnom ulasku hrvatskoga (i drugih nesrpskih) na- 
roda u Kraljevstvo Srba, Hrvata i Slovenaca (od 1921. Kralje- 
vina Srba, Hrvata i Slovenaca, a od g. 1929. Kraljevina Jugosla- 
vija). 

Tako su Hrvati, našavši se u netradicionalnoj monarhističkoj držav- 
noj tvorevini, ne na načelima samoodređenja i pune narodne ravno- 
pravnosti, nego vrlo perfidnom prijevarom velikosrpskih i jugonacio- 
nalističkih političara izHrvatskei Srbije, bili posebno izloženi svim ob- 
licima velikosrpske tiranije. Skoro za čitavo vrijeme postojanja te više- 
narodne i državne zajednice, unitaristički su krugovi svim sredstvima 
provodili velikosrpski centralizam, a Hrvati, kao i drugi nesrpski naro- 
di, bili su izloženi najokrutnijim i najbrutalnijim progonima, zapostav- 
ljanjima i svim oblicima iskorištavanja. 

Dok Hrvati zagovaraju 
ujedinjenje u jugoslavensku 
državu demokratskim 

putem svih njezinih 

naroda, srpski predstavnici 
Hrvatima predlažu g. 

1918. u Hrvatskom saboru 
razgraničenje na crti 
Virovitica-ušće Une-Bihać- 
zapadno od Knina i Šibenika. 


1915.-1941. 


Srpski su se tirani koristili velikim nasiljem u vladanju nad hrvatskim i 
drugim nesrpskim narodima. Organizirali su i ubojstva hrvatskih političkih 
vođa, Stjepana Radića i drugih g. 1928. u državnom parlamentu u Beogradu. 

Kad je srpsko vodstvo pod pritiskom vrlo zamršenih političkih odnosa u 
Europi, posebno jačanjem Trećega Reicha, koncem 1930-ih godina počelo po- 
puštatihrvatskim zahtjevima za preustrojem države u kojoj bi ihrvatskinarod 
donekle bio ravnopravan politički čimbenik, protiv toga su ustali velikosrpski 
krugovi i na stvaranje g. 1939. Banovine Hrvatske u područjima u kojim su u 
većini živjeli Hrvati, odgovorili su svojim velikosrpskim projektima «Krajina» 
(1939.), «Srbi na okup»(1940.) i «Homogena Srbija» (1941.) na kojima su se zas- 
nivali svi velikosrpski programi u II. svjetskom ratu, pa kad je i prestao taj 
rat, ukomunističkoj Jugoslaviji, a posebno 1990-ih godina, kad se je hrvatski 
narod odlučio za demokraciju i nacionalni suverenitet. 


Banovina Hrvatska g. 1939.-1941. 


BANOVINA 
. Ki 


Zagreb \ e 


U vrtlogu Drugoga svjetskog rata 


U Drugom svjetskom ratu, g. 1941., kad su njemačke i savez- 
ničke postrojbe napale Kraljevinu Jugoslaviju, hrvatski su na- 
cionalisti, uz njemačku potporu proglasili Nezavisnu Državu 

Hrvatsku (NDH). Čitava je Hrvatska bila okupirana 


i podijeljena između njemačke i talijanske interesne | Većinu toga izbjegličkoga 


sfere, a najvitalnije obalno područje, dobrim dijelom | mnoštva u Sloveniji su 


i područje na kojem je nastala srednjovjekovna hrvat- | zarobili i pobili pripadnici 


ska država, prisvojila je Italija, dok je Međimurje i Bara- Jugoslavenske armije. 


nju okupirala Madžarska. Pripadnici velikosrpske ide- 

jeisrpski nacionalisti, poznatiji pod imenom četnici, čim je izbio rat, 
a posebno nakon što je proglašena NDH, počeli su napadati i ubi- 
jati hrvatsko-muslimansko, i ostalo nesrpsko pučanstvo, pljačkaju- 
ći i paleći njihovu imovinu. Na takve napade odgovorilo je sličnim 
postupcima ugroženo hrvatsko i muslimansko pučanstvo, a potom i 
institucije NDH. Napadima na NDH, na njemačke i talijanske oružane 
snage, ubrzo su se, nakon napada Njemačke na SSSR 22. lipnja 1941., 
pridružili i jugoslavenski komunisti. Oni su pod vodstvom Josipa Bro- 
za Tita otpočeli borbu za vlast i stvaranje nove jugoslavenske, ali sad 
komunističke države, organizirali su svoja politička tijela, organizaci- 
je i oružane postrojbe Narodnooslobodilačke vojske (NOV). 

Budući daje ovisila o Hitlerovoj Njemačkoj, po uzoru na njemačko 
zakonodavstvo NDH je uvela rasne zakone po kojima su progonjeni, 
zatvarani u logore i likvidirani Židovi i Romi. U zloglasnom logoru 
Jasenovac, uz Židove i Rome, nastradao je i velik broj Srba, Hrvata i 
drugih. 

Kroz čitavo vrijeme Drugoga svjetskog rata hrvatski je narod 
bio podijeljen ideološki, politički i vojno. Rat je prouzročio velika 
stradanja ukupnoga pučanstva u Hrvatskoj. lako su jugoslavenski 
komunisti najavljivali novu Jugoslaviju kao demokratsku državu 


1941.-1945. 


slobodnih i ravnopravnih naroda, u ratu su vrlo okrutno obračunavali sa svim stvar- 
nim i mogućim ideološkim protivnicima. Posebno su okrutno obračunavali s tak- 
vima u proljeće i ljeto g. 1945., kad je rat završavao, na Križnom putu pod kojim 
se podrazumijeva povlačenje na stotine tisuća pripadnika oružanih snaga NDH 
i civilnoga pučanstva koje je bježalo pred zločinima pripadnika Jugoslavenske 
armije i komunističke vlasti prema Austriji da bi se tamo predalo savezničkim sna- 
gama. Većinu toga izbjegličkoga mnoštva u Sloveniji su zarobili i pobili pripadnici 
Jugoslavenske armije. Ista je sudbina snašla i one koje su savezničke snage na au- 
strijsko-slovenskoj granici (Bleiburg) odbile primiti u zarobljeništvo i prepustile ih 
postrojbama JA kao i one koji su se sredinom svibnja 1945. probili u Austriju i bili 
vraćeni u Jugoslaviju. Preživjeli su upućeni u kolonama smrti diljem Jugoslavije, 
sve do rumunjske, bugarske i grčke granice, pri čemu su mnogi na najokrutniji na- 
čin likvidirani. 


U komunističkoj Jugoslaviji 


Nakon završetka Drugoga svjetskog rata, Hrvati i Federalna Repub- 
lika Hrvatska našli su se u komunističkoj Jugoslaviji, s današnjim 
područjem, s formalnim oznakama autonomije i s 

jednopartijskim komunističkim sustavom, po uzo- | Na stotine tisuća Hrvata 


ru na boljševičko-staljinistički SSSR. Izvršena je na- | bilo je policijski i sudski 


cionalizacija, privatno vlasništvo i slobodno tržišno progonjeno, mnogi osuđi- 


gospodarstvo su ukinuti, a sva poduzeća, tvornice, | vani na smrtne i dugo- 


rudnici, zgrade i sva druga slična imovina ekspropri- godišnje zatvorske kazne. 


jacijomjeoduzetavlasnicima. Totalitarnikomunističko- 
boljševički sustav s potpunim prekidom ukupnoga višetisućljetnog 
ljudskog iskustva u svim oblicima nije prouzročio samo veliko neza- 
dovoljstvo među stanovništvom, nego i velike patnje koje su išle od 
stalnih prisila na razne radne obveze svakoga pojedinca do obvezne 
predaje «narodnoj vlasti« svih proizvodnih dobara. Na razne su na- 
čine progonjeni, pa i likvidirani, pojedinci i cijele obitelji onih koji su 
bili protivnici komunističke ideologije ili su smatrani takvima. 

lako je veliki dio hrvatskog naroda sudjelovao u antifašis- 
tičkom pokretu, u postotku više nego bilo koji drugi narod u 
Jugoslaviji, njegov položaj i u novoj Jugoslaviji bio je vrlo ne- 
povoljan. Na stotine tisuća Hrvata (i drugih naroda) bilo je po- 
licijski i sudski progonjeno, mnogi osuđivani na smrtne i dugo- 
godišnje zatvorske kazne. G. 1966. u komunističkoj Jugoslaviji 
1.300.000 Hrvata imalo je policijske dossiere. U takvim prilikama 
mnogi su ilegalno i legalno napuštali svoju zemlju tako da je krajem 
1960-ih godina svaki četvrti Hrvat živio izvan svoje domovine. Hrvat- 
ska je ekonomski eksploatirana na razne načine. Kad je g. 1966. 
ministar unutrašnjih poslova i potpredsjednik jugoslavenske vlade 
Aleksandar Ranković smijenjen s toga položaja, nastao je u Hrvat- 
skoj, ali i u drugim dijelovima jugoslavenske federacije pokret za 


1945.-1991. 

Republika Hrvatska u Jugoslaviji (1945.-1990. g) 


njezinom reformom, koji bi vodio većoj ravnopravnosti svih njezinih naroda. 
Taj pokret prekinut je krajem 1971., a popraćen je progonom na desetine tisuća 
Hrvata. Mnogi su uhićeni i osuđeni na teške zatvorske kazne, neki su smijenjeni 
sa svojih položaja, a nekima je uskraćeno pravo na rad. Po jednoj procjeni tada 
je 32.000 ljudi: studenata, sveučilišnih profesora, političkih djelatnika, književnika 
i drugih proganjano na različite načine, 11.800 ih je izvedeno pred sud i osuđeno 
na zatvorske kazne i zabranu javnoga djelovanja. Po nekim procjenama broj tada 
progonjenih je puno veći. Jugoslavenska politička policija i po svijetu je progonila 
i ubijala hrvatske emigrante. 

Suverena Republika Hrvatska 


Nakon pada komunističkih vlada u cijeloj Europi krajem 1980-ih, i 
komunistički režim u Jugoslaviji doživio je istu sudbinu. U prolje- 
će g. 1990., nakon 45 godina komunističkoga totalitarizma, na 
prvim višestranačkim izborima u Hrvatskoj je pobijedila Hrvat- 
ska demokratska zajednica dr. Franje Tuđmana. Tuđman je po- 
nudio program suverene Hrvatske, tržišnoga gospodarstva, 
višestranačke demokracije, opće pomirbe ideološki suprotstav- 
ljenih Hrvata. Parlamentarizam u Hrvatskoj je oživio 30. svibnja 
1990. kad su vlast u Hrvatskom saboru preuzele stranke koje su do- 
bile izbore. U Hrvatskom saboru 22. prosinca 1990. usvojen je novi 
demokratski Ustav Republike Hrvatske, usklađen s pravnim standar- 
dima tadašnje demokratske Europe. Po tom ustavu Hrvatska je drža- 
va koja prihvaća demokraciju, zaštitu ljudskih prava, prava manjina, 
slobodno tržište, razne oblike vlasništva i vladavinu prava. U prego- 
vorima oko preustroja još postojeće Jugoslavije hrvatsko je vodstvo 
zagovaralo savez suverenih država, dok je srbijansko vodstvo Jugo- 
slaviju vidjelo kao čvrstu federaciju. U daljem razvoju vrlo nape- 
tih političkih odnosa u SFRJ u Republici Hrvatskoj je 19. svibnja 
1991. održan referendum o hrvatskoj političkoj budućnosti u 
kome je sudjelovalo 83,56% biračkoga tijela, a 94,17% izjasni- 
lo se je za hrvatsku suverenost. Na osnovi tih rezultata Hrvatski 
sabor je 25. lipnja 1991. usvojio Ustavnu odluku o suverenosti i sa- 
mostalnosti Republike Hrvatske, Povelju o pravima Srba i drugih na- 
cionalnosti u Republici Hrvatskoj i Deklaraciju o uspostavi suverene i 
samostalne Republike Hrvatske. Na Brijunima je na konferenciji pred- 
sjednika bivših jugoslavenskih republika i u nazočnosti predstavnika 
Europske zajednice, 7. srpnja 1991., dogovoreno mirno rješenje jugo- 
slavenske krize i za tri mjeseca odgođeno je proglašenje hrvatske su- 
verenosti. Hrvatski je sabor 8. listopada 1991., dan nakon što su zra- 
koplovi JNA raketirali sjedište hrvatskoga političkog vodstva i simbol 
hrvatske državnosti Banske dvore, prekinuo sve veze sa SFRJ i progla- 


U prigodi primanja Republike 
Hrvatske u UN predsjednik 
RH dr. Franjo Tuđman izlaže 
u Općoj skupštini. 

New York, 22. svibnja 1992 


sio suverenu Republiku Hrvatsku. U borbi za međunarodno priznanje, Hrvatska je 
sudjelovala u radu Mirovne konferencije o Jugoslaviji koja je od rujna 1991. djelo- 
vala u Haagu pod predsjedanjem lorda Carringtona. Arbitražna je komisija Mirovne 
konferencije o Jugoslaviji, koju je vodio Robert Badinter, 7. prosinca 1991. zaključila 
«da nije u pitanju odcjepljenje, već proces dezintegracije« Jugoslavije i da bivše ju- 
goslavenske republike koje to žele mogu formirati nove asocijacije. Sveta je Stolica 
Republiku Hrvatsku priznala 13. siječnja 1992., a dva dana kasnije, 15. siječnja 1992., 
Republiku Hrvatsku su priznale zemlje članice Europske zajednice. Potom su uslije- 
dila i priznanja većine drugih država. U članstvo UN Republika Hrvatska primljena 
je 22. svibnja 1992. Hrvatska je pristupila programu NATO-a Partnerstvo za mir i pri- 
mljena je u Svjetsku trgovinsku organizaciju. S Europskom unijom potpisala je Spo- 
razum o stabilizaciji i pridruživanju. Nakon što je EU u travnju 2004. dala pozitivno 
mišljenje o pripravnosti RH za kandidaturu za članstvo EU, započeli su završni pro- 
cesi konačne integracije RH u EU i NATO. 


Vojno-teritorijalna podjela SFRJ nakon reorganizacije JNA g. 1987. — pripreme za srpska 
osvajanja do granice Virovitica-Karlovac-Karlobag. Stvaranje velike Srbije. 

Hrvatski Domovinski rat 


Demokratska Hrvatska, nakon teških iskustava u totalitarnim sustavima, 
ubrzo se je našla na udaru velikosrpske imperijalne politike kroz državne in- 
stitucije SFR Jugoslavije, SR Srbije i SR Crne Gore, te kroz razne unitarne jugo- 
slavenske političke organizacije i razne srpske nacionalističke organizacije. 
Tvorci te politike desetljećima su se i u komunističkoj Jugoslaviji pripremali za nje- 
zino ostvarenje. Radi toga su preustrojene i srbizirane oružane snage SFRJ (1985.- 

1987). Teritorijalne obrane svih re-publika, dotada pod 


ingerencijom republika, podvrgnute su Jugoslaven- | Srbi su bili uvjereni da 
skoj narodnoj armiji (UNA) i Saveznom sekretarijatu | im brojčana nadmoći 
za narodnu obranu SFRJ. Srbizacija JNA, uz srpski je- | srbizirane jake oružane 


zik kao službeni, posebno se je ogledala u zastupljeno- snage SFRJ daju nedostižnu 


sti jugoslavenskih naroda u zapovjednim strukturama: 
Srbi 63,2%, Crnogorci 6,2%, Makedonci 6,3%, Hrva- 
ti 12,6%, Slovenci 2,8%, Muslimani 2,4%, Jugoslaveni 
3,6%, Albanci 0,6%, Mađari 0,7% i ostali 1,6. Istovremeno s preustrojem JNA, uo- 
bličena je strategija njezina djelovanja i definirano je političko polazište (Memo- 
randum Srpske akademije znanosti i umjetnosti, 1986.). Izborom Slobodana Mi- 
loševića za predsjednika srpskih komunista (1987.), određen je izvršitelj srpskoga 


prednost nasuprot 


imperijalnog plana. 

lako je Franjo Tuđman, vodeći hrvatski demokratski pokret u smjeru 
državnog osamostaljenja i izbavljenja iz komunističke diktature, na svaki 
način nastojao izbjeći oružane sukobe i predlagao različite moduse rješenja 
krize u Jugoslaviji uključujući i stvaranjekonfederacije jugoslavenskih repub- 
lika, Srbi su, uvjereni da im brojčana nadmoć i srbizirane jake oružane snage 
SFRJ daju nedostižnu prednost nasuprot nenaoružanim Hrvatima, sve takve 
prijedloge odbacivali. Srpske su bitke, pa i «oružane», koje je 15. lipnja 1989. 
na Gazimestanu (Kosovo) najavio Slobodan Milošević, Srbi u Hrvatskoj započeli 
odmah nakon demokratskih promjena u toj republici, kad su pristupili osnivanju 
svojih paradržavnih institucija. Svoj “sabor“ organizirali su 25. srpnja, osnovali su 
tzv. Srpsko nacionalno vijeće i usvojili Deklaraciju o autonomiji i suverenosti srp- 
skog naroda u Republici Hrvatskoj. U kolovozu 1990. postavili su barikade na 
ceste oko Knina (17. kolovoza), organizirali oružane straže po selima i pro- 
metnicama i proglasili «ratno stanje» na području «krajine». O tadašnjoj 
sinkronizaciji djelovanja srpskih pobunjenika u Hrvatskoj i JNA svjedoči i 
to što su zrakoplovi Ratnog zrakoplovstva JNA 18. kolovoza 1990. presreli 
tri helikoptera Ministarstva unutarnjih poslova Republike Hrvatske (MUP) 
i spriječili da se policijske snage prebace na područje Knina radi otvaranja 


nenaoružanim Hrvatima 


Područja Republike Hrvatske koja su okupirali srpski ekstremisti (1991.-1995.) 


blokiranih prometnica. Potom su pobunjeni Srbi održali referendum o vlastitoj 
autonomiji u Hrvatskoj i u prosincu 1990. proglasili «Srpsku autonomnu oblast 
Krajinu», za područje općina Knin, Obrovac, Benkovac, Gračac, Korenica, Dvor na Uni, 
Glina, Vojnić i Hrvatska Kostajnica. Tzv. Srpsko nacionalno vijeće u Kninu je 1. ožujka 
1991. donijelo odluku o «razdruživanju» Republike Hrvatske i samoproglašene 
«Krajine», a mjesec dana kasnije usvojili su odluku o «prisajedinjenju Krajine repub- 
lici Srbiji». Nakon toga usvajali su i druge slične odluke. 

Hrvati su u trenutku izbijanja srpske pobune bili nenaoružani, bez vojske, 
bez diplomacije, bez sigurnosnih službi, bez izgrađenih osnovnih institucija 
demokratske države. Financijski su bili uništeni, a državu Jugoslaviju, u kojoj 
više nisu mogli, ni htjeli živjeti, podupirale su najmoćnije države svijeta. Malo 
je bilo država u svijetu koje su podupirali hrvatske težnje za samostalnošću. 
Srpska je propaganda, uz pomoć država koje su zagovarale opstanak Jugoslavije, 
činila sve kako bi Hrvate svijetu prikazala u što lošijem svjetlu. Sve zlo koje su Srbi 
Hrvatima činili u tijeku brutalne agresije g. 1991. stavljali su u kontekst osvete za 


zbivanja iz Drugoga svjetskog rata. lako je hrvatska vlast strpljivo pregovarala s 
pobunjenicima, oni su, usmjeravani i obilno pomagani u naoružanju i svemu dru- 
gomu iz Beograda, odbacivali sve hrvatske prijedloge za njihovu ravnopravnost 
usklađene s međunarodnim pravom. U prvoj polovini g. 1991. svoju su pobunu 
proširili i na većinu područja u kojima su živjeli Srbi: u početku ožujka u Pakracu, 
koncem ožujka na Plitvicama, u početku svibnja u Borovu Selu i drugdje, ubijajući 
i protjerujući nesrpsko pučanstvo. U vrijeme borbi hrvatske policije s teroristima 
u Pakracu (2.-3. ožujka), na Plitvicama (31. ožujka) kad je poginuo prvi hrvatski 

branitelj policajac Josip Jović, u Borovu Selu (2. svi- 


bnja) kad su srpski teroristi iz zasjede ubili 12 hrvat- U jesen g. 1991. JNA se je 
skih policajaca, i drugdje JNA se je tenkovima i oklop- morala povući i iz Republike 


njacima postavljala između hrvatskih policijskih snaga | Hrvatske, ostavljajući 


i terorista, a zapravo zauzimala je svoje strateške polo- pobunjenicima u Hrvatskoj 
žaje i pridonosila okupaciji tih hrvatskih područja. Bit zapovjedni kadar i velike 


je cijeloga srpskog agresorskog plana u ratu protiv | kgličine naoružanja. 


Hrvatske bila: stvoriti privid da su agresori Hrvati (u 
vlastitoj domovini i državi) a da je JNA branitelj srpskog naroda. Zbog toga JNA, 
glavni nositelj srpskoga osvajačkog programa, uglavnom nije nastupala izravno, 
nego je primjenjivala posrednu strategiju i strategiju iscrpljivanja, usko povezanu 
sa sukobom niskog, a rjeđe srednjeg intenziteta, što je trebalo pojačati dojam kako 
jeto ipak spontani otpor “nenaoružanog srpskog naroda“ koji se brani od «genocid- 
noga» hrvatskog naroda. 

Nakon manjih oružanih sukoba u Sloveniji sa slovenskom Teritorijalnom obra- 
nom (27. lipnja-7. srpnja), glavni ciljevi JNA u ljeto i jesen g. 1991. bili su: usposta- 
viti potpuni vojni ustroj srpskih pobunjenika i omogućiti izvlačenje preostalih 
dijelova JNA iz Republike Slovenije. U jesen g. 1991. JNA se je morala povući i 
iz Republike Hrvatske, ostavljajući pobunjenicima u Hrvatskoj zapovjedni 
kadar i velike količine naoružanja. Budući da se je pri svemu tomu vodilo ra- 
čuna da će u ostvarenju velikosrpskoga programa biti ključna uloga Srba u 
Bosni i Hercegovini, u tim je područjima razmještena glavnina snaga JNA 
koje su napuštale Republiku Sloveniju i Republiku Hrvatsku. 

U srpnju 1991. JNA je u uskoj suradnji s pobunjenicima koje je kroz sigurnosne 
vojne i civilne strukture ustrojavala i usmjeravala, krenula u otvorenu agresiju na 
Hrvatsku. Operativni razvoj oklopno-mehanizirane postrojbe 12. novosadskog kor- 
pusa (3. srpnja) u Baranji i topničko-raketni napad iz vojvođanskog mjesta Bogo- 
jeva preko Dunava na gradić Erdut u Republici Hrvatskoj (3. kolovoza), sa stajališta 
međunarodnoga ratnog prava bili su čin otvorene agresije JNA. Potom su nastav- 
ljeni napadi JNA i pobunjenih Srba sa svim borbenim sredstvima u hrvatskom 
Podunavlju, u Banovini, Kordunu, Lici i sjevernoj Dalmaciji, u zapadnoj Slavoniji i 


drugdje. Danonoćni napadi srpskih terorista i JNA na Vukovar, otada simbol nerav- 
nopravna hrvatskog otpora srpskom agresoru, počeli su 24. kolovoza 1991. U rujnu 
su pojačana djelovanja JNA na svim bojišnicama - okupirano je Pounje, počeo je 
napad na južnu Hrvatsku (Konavle, Župu Dubrovačku, Dubrovnik), s mora je JNA 
blokirala cijelu jadransku obalu, zauzeta je brana Peruča na rijeci Cetini. U jeku 
——————————————— najžešćih borbi U Hrvatskoj Vijeće sigurnosti UN 25. 
Srpska strana nije se držala rujna 1991. donijelo je o Jugoslaviji rezoluciju br. 713 
sporazuma, nego je i dalje | kojom je odmah uveden «potpuni embargo na sve 
povremeno vrlo žestoko | isporuke oružja i vojne opreme Jugoslaviji», što se 
granatirala i uništavala | odnosilo i na hrvatski narod koji je nenaoružan bio 


hrvatske gradove isela. prisiljen na obranu pred srpskom agresijom. Pozvane 
su «sve strane da svoje sporove riješe na miran način 


i pregovorima tijekom Konferencije o Jugoslaviji». Za provođenje tih odluka 
predviđeno je angažiranje mirovnih snaga UN u RH, a za provođenje te rezolucije 
imenovan je kao posebni savjetnik Glavnog tajnika UN za Jugoslaviju, bivši državni 
sekretar za vanjske poslove SAD Cyrus Vance. 

U listopadu agresor je blokirao Dubrovnik i Zadar, okupirao Ilok; raketi- 
rao Banske dvore u Zagrebu. U studenom, nakon neravnopravne tromjesečne 
obrane, agresor je zauzeo teško razrušeni Vukovar (18. studenoga) u obrani 
koga je poginulo i ubijeno 2000 branitelja i civila, 800 ih je nestalo, 3000 ih 


Srpsko-crnogorski napad na Dubrovnik g. 1991. 


je završilo u logorima po Srbiji, oko 42.000 građana je prognano, 260 teških 
ranjenika iz bolnice je odvedeno i ubijeno na obližnjoj Ovčari, a osvetničko 
srpsko divljanje popraćeno je pjesmom: “Slobodane (Miloševiću), šalji nam 
salate, bit će mesa klat ćemo Hrvate“. Toga dana u Škabrnji je masakrirano hrvat- 
sko pučanstvo i srušen Maslenički most, čime je prekinuta jedina kopnena veza 
između sjeverne i južne Hrvatske. U prosincu je izveden najjači topničko-raket- 
ni napad JNA na Dubrovnik (6. prosinca), 45 Hrvata je ubijeno u Voćinu. lako je 
do jeseni g. 1991. srpski agresor okupirao više od četvrtine Republike Hrvatske i 
u zadarskom zaleđu prekinuo izravnu prometnu kopnenu vezu između sjeverne 
i južne Hrvatske, pri čemu je posebno stradalo hrvatsko gospodarstvo, ipak nije 
izbio na željenu crtu Virovitica-Karlovac-Karlobag. Do 22. listopada 1991. oko 
320.000 hrvatskoga i ostaloga nesrpskog pučanstva pred srpskim zločinima i na- 
siljem moralo je napustiti svoje domove. Zahvaljujući odlučnoj volji za slobodom, 
Republika Hrvatska je uspjela zaustaviti neprijatelja. Već u jesen g. 1991. oslobađa 
dio okupiranoga područja zapadne Slavonije. 

U Ženevi je 23. studenoga 1991. dogovoren mirovni plan za Hrvatsku, poznatiji 
pod nazivom Vanceov plan, kojim je predviđena obustava borbi, dolazak mirovnih 
snaga Ujedinjenih naroda (UNPROFOR-a) i uspostava zona pod zaštitom pripadnika 
UN (UNPA). Iz tih je zona trebalo povući sve oružane snage i zaštiti tamošnje pučan- 
stvo od svakoga nasilja. Toga dana u Hrvatskoj je bilo registrirano 500.000 pro- 
gnanih, a koncem g. 1991. bilo je registrirano 700.000 prognanih (i izbjeglih 
iz Bosne i Hercegovine). Uz posredovanje izaslanika UN Vancea u Sarajevu 
je 2. siječnja 1992. potpisan potpuni prekid vatre na kopnu, moru i u zraku. 
Taj je sporazum obustavio dalje hrvatske oslobodilačke akcije. Srpska strana, 
kao i prije, nije se držala sporazuma, nego je i dalje povremeno vrlo žestoko 
granatirala i uništavala hrvatske gradove i sela u blizini crte razgraničenja 
(to napadanje s distance bila je službena srpska strategija - strategija realne 
prijetnje). Srbi su Hrvatsku razarali topništvom i s okupiranih područja BiH. 

lako su u prvoj polovini 1992., od početka travnja do početkalipnja, među- 
narodne snage (UNPROFOR) došle u okupirana hrvatska područja s ciljem 
da se postigne mir i zaštiti pučanstvo, i u vrijeme njihova mandata na oku- 
piranom su području skoro svi još preostali nesrpski stanovnici, oko 12.000 
osoba, istjerani iz svojih domova, ubijeno je više od 1000 osoba, a nanese- 
ne su velike štete gospodarstvu, kulturnoj baštini i drugoj imovini Republi- 
ke Hrvatske. 

Budući da UNPROFOR nije obavljao svoju zadaću, Hrvatska je postupno morala 
oslobađati svoja okupirana područja: g. 1992. plato Miljevaca i dubrovačko po- 
dručje; g. 1993. područje Maslenice, čime je omogućena izravna prometna veza 
između sjeverne i južne Hrvatske, hidrocentralu Peruču u slivu rijeke Cetine u tre- 

nutku kad je srpski agresor pokušao minirati njezinu branu kako bi ugrozio više 
desetina tisuća hrvatskoga pučanstva nizvodno od brane; Medački džep (Divoselo, 
Čitluk, Počitelj) odakle je srpski agresor svakodnevno granatirao područje Gos- 
pića. U početku svibnja 1995. oslobođena je zapadna Slavonija u potpunosti. 
Hrvati su i dalje pokušavali na miran način osloboditi svoja okupirana područja. 
Pobunjenicima u Kninu ponuđen je međunarodni mirovni plan nazvan Z-4 koji 
je predviđao uspostavu srpskih autonomnih područja. Međutim, Srbi su i to od- 
bili. Sjeverna Dalmacija, Lika, Kordun i Banovina oslobođeni su u vojno- 
redarstvenoj operaciji Oluja (4.-7. kolovoza 1995.). Zagrebačko-erdutskim 
sporazumom 12. studenoga 1995. određeni su uvjeti mirne reintegracije 
hrvatskog Podunavlja u ustavno-pravni sustav Republike Hrvatske. Taj je 
sporazum potvrđen Rezolucijom 1023. VS UN-a (23. studenoga 1995.). Reintegracija 
je uspješno završena 15. siječnja 1998. 

Za vrijeme Domovinskog rata u Hrvatskoj je poginulo, ubijeno, nastra- 
dalo i nestalo 12.846 branitelja i civilnih osoba, ranjeno ih je 32.679, a više 
od 700.000 protjerano ih je iz svojih domova. U vrijeme srpske agresije 7.600 
Hrvata prošlo je srpske logore, (64 logora su bila u Srbiji, a 14 u BiH). U tim 
logorima likvidirano je 295 Hrvata. Dosada je otkriveno 139 masovnih grob- 
nica, ekshumirano 4.000 žrtava, a još se uvijek ne zna za 1214 nestalih u srp- 
skoj agresiji. O brutalnosti agresora svjedoči i podatak da je uz mnoge škole, 
stambene i obiteljske objekte (217.009 stanova), gospodarske objekte, 2423 
spomenika kulture, srušeno 495 sakralnih objekata, od toga 437 katoličkih 
crkava i 22 samostana. Ukupna vrijednost ratne štete prouzročene agresijom 
na Hrvatsku, prema procjeni Hrvatske vlade (rujan 1999.) iznosi 37,1 milijar- 
da američkih dolara. 

Hrvati u Bosni i Hercegovini 


Politički pluralizam u Republici Bosni i Hercegovini počeo se je raz- 
vijati u ljeto g. 1990.: prvo su Muslimani osnovali Stranku demo- 
kratske akcije (SDA), pa Srbi Srpsku demokratsku 
stranku (SDS) i onda Hrvati Hrvatsku demokratsku | Tako je srpska agresija, 
zajednicu (HDZ). Demokratski izbori održani su | nakon rata u Hrvatskoj, u 
krajem g. 1990. Za predsjednika BiH izabran je Alija | kojem JNA nije ostvarila 
Izetbegović, kao predstavnik najbrojnijega musli- postavljeni strategijski cilj, 
manskog naroda. Međutim, dok su Muslimani i | u početku g. 1992. proširena 
Hrvati radili na očuvanju Bosne i Hercegovine kao na Bosnu i Hercegovinu. 


države triju ravnopravnih naroda, Srbi su stvarali svo- 
je lokalne vlasti. Sve je to bilo u sustavu stvaranja srpske države 
do crte Virovitica-Karlovac-Karlobag. U svemu tomu pomagala im 
je JNA koja je, nakon napuštanja okupiranog područja Hrvatske, 
veći dio naoružanja ostavila okupacijskim snagama za opremanje 


Bosansko-hercegovačko 
ratište u jesen 1993 g. 


SRBI 


na, 
upiral 4 


Glavna bojišnica 

Republika Hrvatska i Bosna i Hercegovina prije “Oluje* g. 1995. 


“Srpske vojske Krajine“, a preostali dio razmjestila u Bosni Hercegovini. Tako je 
srpska agresija, nakon rata u Hrvatskoj, u kojem JNA nije ostvarila postavljeni 
strategijski cilj, u početku g. 1992. proširena na Bosnu i Hercegovinu. U toj su 
zemlji, nakon povlačenja iz Slovenije i Hrvatske, bile stacionirane velike snage 
JNA. Ukupna jačina snaga JNA raspoređenih u početku g. 1992. u Bosni i 
Hercegovini bila je: 83 000 ljudi, 460-500 tenkova, 400-420 oklopnjaka 
i 950-1000 topova, a broj tamošnjih srpskih dobrovoljačkih snaga u BiH 
kretao se je 80-120.000 pripadnika. “Srpska narodna skupština“ u BiH već 23. 
prosinca 1991. donijela je odluku da se do pravoslavne Nove godine (14. siječnja 
1992.) formira tzv. “Srpska Bosna i Hercegovina» što je bilo samo dan prije nego 
što će EZ službeno priznati neovisnost republika bivše Jugoslavije. Formiranje 
“Srpske Bosne i Hercegovine“ je de facto početak oružanih sukoba u toj republici. 
Srpskom je agresoru istovremeno bio cilj kako uz “pomoć" međunarodnih 


snaga (UNPROFOR-a) zadržati okupirana područja Republike Hrvatske i, 
nakon što okupira Bosnu i Hercegovinu, tim okupiranim područjima pripojiti 
okupirana područja Republike Hrvatske i tako konačno ostvariti postavljeni 
velikosrpski cilj. 

Hrvati u Bosni i Hercegovini, najstariji konstitutivni narod u toj bivšoj jugo- 
slavenskoj republici i sada u suverenoj Republici Bosni i Hercegovini uvijek su, 
bez obzira na višestoljetnu povijesnu razdijeljenost i različitost političkih sustava 
u sastavu kojih su se nalazili, bili povezani s Hrvatskom. | kad je srpski agresor 
napao demokratski uspostavljenu Republiku Hrvatsku, i Hrvati iz BiH masovno su 
se uključili u njezinu obranu u okviru oružanih postrojbi RH ili pak onemogućujući 
srpskoga agresora u vlastitoj domovini. Hrvati u Hercegovini odlučno su 7. svibnja 
1991. u Pologu stali goloruki pred dva bataljuna tenkova JNA koja su krenula prema 
Širokom Brijegu. | kad su se Hrvati u Bosni i Hercegovini u proljeće g. 1992. našli 


Republika Hrvatska i Bosna i Hercegovina nakon Oluje i Daytonskog sporazuma 21. ožujka 1996. 


MAĐARSKA 

pred srpskim agresorom njihovi sunarodnjaci po svijetu i iz Hrvatske, podrijetlom 
iz tih pokrajina, uključili su se u obranu i tih prostora. 

Na referendumu o budućnosti BiH, muslimansko i hrvatsko pučanstvo, 
29 veljače 1992. izjasnilo se je za neovisnu državu BiH. Dok su članice EZ i 
Republika Hrvatska tu državu priznale 7. travnja 1992., Srbi su na to isti dan 
odgovorili proglašavanjem Srpske Republike, bojkotiranjem državnih in- 
stitucija BiH i agresijom na područja u kojima su u većini živjeli Muslimani i 
Hrvati. U Sarajevu su postavili barikade (2. ožujka 1992.), odbacili su Cutillerov plan 
o kantonizaciji Bosne i Hercegovine (18. ožujka 1992.) pri čemu bi vlast svakoga 
naroda više došla do izražaja po kantonima cjelovite BiH. Srpske paravojne for- 
macije poubijale su mnoštvo ljudi u Bijeljini, Zvorniku, Foči, Prijedoru, Više- 
gradu i drugdje, protjeravali su muslimansko i hrvatsko pučanstvo, silo- 
vali su, pljačkali, uništavali kulturna i materijalna dobra, okupirali su uz 
pomoć JNA - istočni dio Mostara (3. travnja), Kupres (9. travnja), Stolac (10. 
travnja), Doboj (3. svibnja), Bosanski Šamac i Brčko (4.-7. svibnja) Bosanski 
Novi i Kalesiju (12. svibnja), Sanski Most (31. svibnja). Sarajevo su potpuno 
opkolili 21. travnja 1992. (do 29. veljače 1996.). Otvorili su logore za nesrpsko 
stanovništvo (Omarska, Karaterm, Brčko, Bijeljina i mnoge druge). 


Hrvatsko-muslimanski otpor 


srpskoj agresiji u BiH 


lako su Muslimani u BiH prvi osnovali svoje sigurnosno-vojne insti- 
tucije (Muslimanski savjet za obranu i Nacionalno obrambeno vijeće 
u lipnju 1991., tajne vojne snage Patriotsku ligu u rujnu g. 1991. u 9 

područja i u 103 općine, s oko 120.000 pripadnika), 


u obranu od srpskoga agresora prvi su stali Hrvati, Iako neravnopravni naoru- 
organizirani u Hrvatsko vijeće obrane (HVO), osnovano | žanjem i brojem ljudi, Hrvati 
8. travnja 1992. (Hrvatski savjet za obranu osnovanjeu | su u mjesecu travnju 1992. 


srpnju 1991.). Muslimani su svoje obrambene snage 15. | zaustavili prodor srpskih 
snaga prema Dalmaciji. 


travnja 1992. nazvali Armija BiH-a. 


Hrvati su se prvi našli i na udaru srpske agresije — 1. 

listopada 1991. u jugoistočnoj Hercegovini i u proljeće 1992. kad je 
srpski agresor okupio jake snage u Mostaru, Čapljini, oko Stoca i na 
Dubravskoj visoravni pripremajući novu ofenzivu, kako bi konačno 
ovladali dolinom Neretve, te se u zapadnoj Hercegovini i u južnoj 
Dalmaciji spojili sa snagama iz Knina. Svakodnevna granatiranja 
hrvatskih sela na zapadnoj obali Neretve pospješila su bježanje 
tamošnjega pučanstva u Republiku Hrvatsku. U takvim prilikama 8. 
travnja 1992.osnovanajeHrvatska zajednica Herceg-Bosna, zajednica 
općina u kojima je većinsko bilo hrvatsko pučanstvo. Osnovano 
je i Hrvatsko vijeće obrane (HVO), a dogovorom muslimansko- 
hrvatskoga vodstva omogućeno je oružanim snagama RH da mogu 
radi uspješnije obrane djelovati i na području Hercegovine. lako 
neravnopravni naoružanjem i brojem ljudi, Hrvati su u mjesecu 
travnju 1992. zaustavili prodor srpskih snaga prema Dalmaciji 
na prostoru Kupreška visoravan-Duvno-Livno i u dolini 
Neretve (Stolovi). Tada je srpska napadna operacija prvi put u 
dotadašnjem ratu u BiH doživjela neuspjeh. 


Zi PA: 


Legenda: 
Xa) Protjerani Hrvati 


X» Protjerani Muslimani 


Raseljavanje nesrpskog pučanstva BiH u tijeku rata g. 1992 


Uskoro su hrvatske snage u dolini Neretve krenule u odbacivanje neprijatelja — iz 
zapadnog dijela Mostara na lijevu obalu Neretve (25. svibnja), a potom (6. lipnja) 
hrvatske su snage krenule u oslobađanje doline Neretve, Dubravske visoravni, 
Stoca, Mostara u čemu su u potpunosti uspjele. Sredinom g. 1992. vodila se je 
vrlo teška bitka sa Srbima za Bosansku Posavinu. Diplomatski zahtjevi i prijetnje 
Hrvatskoj, uz veliku nadmoćnost srpskih snaga, stvarali su uvjete za pad Bosanske 
Posavine. Bosanski Brod Srbi su osvojili 6. listopada 1992. S vojnoga stajališta, uzrok 
okupacije Bosanske Posavine bio je u nesrazmjernom odnosu snaga, isključivo na 
štetu branitelja, Hrvata. 

Muslimansko-hrvatski sukob u BiH 


Velikosrpska politika i srpska agresija narušila je tradicionalno 
dobre odnose između Hrvata i Muslimana u srednjoj Bosni i doli- 
ni Neretve, dok su u ostalim dijelovima BiH hrvatsko-musliman- 
ski odnosi i dalje ostali dobri, ili barem snošljivi. U okviru HVO-a 
borili su se i Muslimani. Većina njih u 
HVO-uje ostala do srpnja 1992. kad su 
se odnosi između Hrvata i Muslimana 
počeli pogoršavati. Neki su u HVO-u 
ostali i dalje. 

lako je predsjednik dr. Franjo Tuđman 
predlagao predsjedniku SDA Aliji Izet- 
begoviću zajednički nastup u reorga- 
nizaciji Jugoslavije u konfederativnu 
državu, Izetbegović je bio uz srbijanski prijedlog čvrste države Jugo- 
slavije, nadajući se da će tako od Makedonije do Bosne zajedno biti 
6.000.000 muslimana. Kad jeu BiH održavan referendum o cjelovi- 
tosti Bosne i Hercegovine dr. Franjo Tuđman je pozvao tamošnji 
hrvatski narod da podrži referendum što je i pridonijelo da se 
je Bosna i Hercegovina održala kao cjelovita država. Republika 
Hrvatska je prva priznala suverenu državu Bosnu i Hercegovinu. 
Kad je došlo do srpske agresije Hrvatska je omogućila u svojim 
vojarnama uvježbavanje pripadnika HVO-a i Armije BiH, naoru- 
žavalaih,zbrinulaje na stotine tisuća izbjeglih Hrvata i Muslima- 
na, liječila ranjenike HVO-a i ABiH. Više puta opetovani prijedlog 
predsjednika RH Tuđmana predsjedniku BiH-a Izetbegoviću o me- 
đusobnom sklapanju vojnog saveza radi uspješnije obrane od srp- 
skoga agresora nije prihvaćen sve do g. 1995. kad je postalo jasno da 
bi muslimansko-hrvatska enklava Bihać mogla postati nova Srebre- 
nica, u kojoj su Srbi u srpnju 1995. napravili strašan zločin nad Musli- 
manima. Kad su srpsko-crnogorske snage napale Hrvate u istočnoj 
Hercegovini 1. listopada 1991. predsjednik BiH Izetbegović je izjavio: 
«To nije naš rat!» 


Potpisnici Washingtonskog 
sporazuma (g. 1994.) 


Napetosti između Muslimana i Hrvata posebno su se pojavile i kad se je u je- 
sen 1992. protjerano muslimansko pučanstvo iz istočne i zapadne Bosne, te iz 
istočne Hercegovine našlo u srednjoj Bosni i u dolini Neretve, što je poremetilo 
dotadašnje demografsko stanje, ali i potaknulo Muslimane na traženje životnoga 
prostora, na štetu Hrvata, umjesto oslobađanja pro- 
stora s kojih su protjerani. Tim potaknuti musliman- 
sko-hrvatski incidenti iz g. 1992. pretvorili su se u 
travnju 1993. u muslimanske napade na hrvats- 
ko pučanstvo u srednjoj Bosni i u dolini Neretve. 
Snage Armije BiH, nakon što su izolirale postrojbe 
HVO-a, uspostavile nadzorne točke nad prometni- 
cama, uspostavile svoje borbene položaje u blizini 
važnih objekata, 16. travnja 1993. napale su hrvats- 
Bi ko stanovništvo u srednjoj Bosni. U tom ratnom 
Susret Franje Tuđmana, predsjednika RH, sukobu (u Grabu i Bilovodama kraj Zenice, Or- 

i Billa Clintona, predsjednika SAD-a lištu, Buščaku i Trusini kraj Konjica, Orahovu, 
18. ožujka 1994. u Washingtonu. KIKI si i : 
Miletićima, Mehurićima kraj Travnika, u Dre- 
noviku kraj Kaknja, kraj Busovače, u Doljanima, Kiseljaku kraj Žepča, u Uz- 
dolu u Rami, u Grabovici blizu Mostara, u Viništu kraj Zavidovića, Križančevu 
Selu, Sarajevu, oko Novoga Travnika, Zenice i Viteza, na Dubravskoj visoravni 
i dr.) ubijen je i masakriran 1041 Hrvat: starci, žene, djeca, bolesnici, ranjen- 
ici; poginula su 644 branitelja, silovano je 60 osoba, kroz 70 muslimanskih 
logora prošle su 9.303 osobe, uglavnom Hrvati, a protjerano ih je 152.950. 
Žalosno je da su mnogi od tih zločina učinjeni i u nazočnosti UNPROFOR- 
a (Ivica Mlivončić, Zločin s pečatom, II. prošireno izdanje, Mostar, 2001.). 
Obostrano su uništavani sakralni objekti i imovina. Tako su u srpskoj agresiji 
iu muslimansko-hrvatskom sukobu uništene 182 katoličke crkve, 1.024 mus- 
limanske bogomolje, 27 srpsko-pravoslavnih crkava i 5 židovskih sinagoga. 
I Muslimani su u oružanom sukobu s Hrvatima imali svoje žrtve, ali ne tako 
brojne kao Hrvati u tom sukobu. Broj protjeranih Muslimana u oružanom suko- 
bu s Hrvatima procjenjuje se na oko 50.000. Oružani sukob između Muslimana i 
Hrvata nije bio njihov opći sukob. Ima znakova da je bio isprovociran i usmjera- 
van od obavještajnih službi nekih europskih država, koje su željele umanjiti srp- 
ski zločin i prikazati da su svi - isti. Daleko mnogobrojnije i strašnije muslimanske 
zločine nad Hrvatima, glavni dio međunarodne javnosti nije želio vidjeti, a hrvatske 
se je zločine nad Muslimanima preuveličavalo. Dok su zlodjela Hrvata nad Muslim- 
anima u Ahmićima, u vojnoj akciji koja je trebala onemogućiti planirani napad ABiH 
kroz Ahmiće, radi presijecanja prometnice vrlo važne za HVO Travnik - Busovača, 
koju je ABiH namjeravala napasti ujutro 16. travnja, zabilježili mnogi svjetski mediji 

Teritorij pod kontrolom Hrvata 


Legenda 
Pari 
TETI veritori pod kontrolom Muslimana 


Granice općina muslimansko-hrvatskih sukoba 


Kontrola teritorija nakon Washingtonskog sporazuma (g. 1994.) 


i Sud u Haagu, isto tako težak muslimanski zločin nad Hrvatima, istoga dana u Trusi- 
ni kraj Konjica, nikoga od njih nije zanimao. Posljedice sukoba između Muslimana i 
Hrvata bile su vrlo tragične i za jedne i za druge. 

Mirovni i politički sporazumi između Hrvata i Muslimana u BiH dovrše- 
ni su u Washingtonu 18. ožujka 1994. Opći mirovni pregovori o Bosni i Her- 
cegovini počeli su 1. studenoga 1995. u američkoj vojnoj bazi Wright-Petter- 
son, nedaleko Daytona. Nakon dvadeset i jednog dana pregovora sporazum 
je potpisan, a 14. prosinca iste godine u Parizu zaključen - Općim okvirnim 
sporazumom o Bosni i Hercegovini: BiH - jedna država, dva entiteta; srpskom 
entitetu pripalo je 49% iako je po popisu iz 1991. u BiH živjelo 31% Srba , Fe- 
deracija BiH - Muslimani i Hrvati, 51%. 

Neka optuživanja na račun Hrvata 


1. 

U optuživanju Hrvata, uz hrvatski zločin nad Muslimanima u Ahmićima (i manje u 
Stupnom Dolu kraj Vareša), međunarodna javnost je posebno koristila rušenje Staro- 
ga mosta u Mostaru, radi njihove difamacije. U vrijeme trajanja Lipanjskih zora, ope- 
racije HVO-a za oslobađanje Hercegovine u lipnju 1992., Srbi su srušili mostove na Ne- 
retvi, osim Starog mosta koga nisu uspjeli srušiti jer su ga pripadnici HVO-a, nakon 
što su ovladali prostorom oko Staroga mosta, obložili debelim daskama. Međutim, 
Most je ipak srušen pri završetku muslimansko-hrvatskoga sukoba 9. studenog 1993. 
u 10 satii 16 minuta. U Most je pucano iz tenka koji je bio na hrvatskoj strani. Ostala su 
otvorena pitanja: zašto je na Most ispaljeno više od 70 granata kad se mogao srušiti 
s najviše tri pogotka? Zašto je ta pucnjava trajala satima i zašto su Most u to vrijeme 
snimale tolikekamere? Na snimljenim filmovima vidi se da nije na Most pucano samo 
s hrvatske strane. lako se još ne zna tko je srušio Stari most u Mostaru, nesporno je 
da je to rušenje kompromitiralo Hrvate i da je to nekome veoma odgovaralo, jer se 
dogodilo u vrijeme smirivanja ratnoga sukoba između Hrvata i Muslimana. 


2 
Znakovito je i ponašanje britansko-francuskih Snaga za brzo raspoređivanje u 
vrijeme oslobodilačke operacije HV-a i HVO-a Ljeto-95. 25.-30. srpnja 1995. na pod- 
ručju Grahova i Glamoča, da bi se odvuklo srpske snage koje su opsjedale musli- 
mansko-hrvatsku enklavu Bihać. Srbi tu operaciju nisu mogli zaustaviti, ali su to 
pokušale britansko-francuske Snage za brzo raspoređivanje. Naime, nakon njihova 
dolaska na prostor Bosne i Hercegovine uporno su se nastojali rasporediti na dinar- 
sko-livanjsku bojišnicu, ane u, srpskom agresijom ugrožene, muslimanske zone. Nji- 
hovo pokretanje i njihova uloga bila je samo u funkciji zaustavljanja napredovanja 
hrvatskih snaga na Dinari, prema Bihaću i zaštita Srba u Kninu od mogućeg konač- 
nog poraza. Budući da su bile uočene prave namjere Snaga za brzo raspoređivanje, 
hrvatsko i muslimansko političko vodstvo nije dopustilo njihovu prisutnost na Din- 
ari, Livanjskom polju i Kupreškoj visoravni. 


3 
Hrvatima se prigovara da su pokrenuli operaciju Oluju (4.-7. kolovoza 1995.) radi 
tobožnjega etničkog čišćenja Srba s okupiranih područja, a zaboravlja se na neus- 
pjeh četverogodišnjih pregovora, s hrvatske strane vrlo strpljivih, neuspjeh primjene 
mandata UNPROFOR-a i UNCRO-a, ugroženost strateških interesa Republike Hrvatske 
iBosneiHercegovine,stanjerealneokupacijevišeodjednečetvrtine (26,5%) Hrvatske, 
mogućnost da pučanstvo bihaćke enklave doživi sudbinu pučanstva Srebrenice, kad 


su Srbi dvadesetak dana prije pobili oko 7.000 Muslimana. Kad su Hrvati uspješno 
okončali Oluju svijet je bio impresioniran snagom Hrvatske vojske i razinom njezina 
strategijskog umijeća u toj munjevitoj i vrlo moderno vođenoj ratnoj operaciji. 
Srpski su analitičari, nakon Oluje, između ostaloga, zapisali: “Vrijeme 
će pokazati je li bilo ispravno opredjeljenje vrhovnog komandovanja SVK o 
evakuaciji stanovništva iz Knina i odustajanje od njegove odsudne obrane. 
Poznato je da je nakon napuštanja Knina, stanovništvo iz drugih krajinskih 
gradova i sela, zapravo cijeli narod, kao po komandi krenuo u egzodus." 


36137 


(Vojska, Beograd, 10. kolovoz 1995., 
str. 7.). Postoje i mnogi drugi doka- 
zi o tomu unaprijed organiziranom 
odlasku srpskoga pučanstva, u vrije- 
mekadgajehrvatskipredsjednikTuđ- 
man preko medija pozivao da ostane 
u svojim domovima. O tomu poseb- 
no svjedoči knjiga Knin je pao u Beo- 
gradu, srpskoga generala Milisava 
Sekulića, (Beograd, 2000.) u kojoj je 
objavljenaizapovijed«Vrhovnog sav- 
jetaobrane RSK» od 4.kolovoza 1995. 


(br. 12-3113-11959) o «evakuaciji civil- NAVSST osvajanja Vekovara Srbi su SENTE sve RANE sa 
nog stanovništva» «prema priprem- njihovih višestoljetnih ognjišta — dok je svjetstka javnost samo 


kti ledala taj tragič izor. 
ljenim planovima». Najveći dio Srba dj i sto ke 


postupio je po toj odluci već 4. kolovoza 1995., poslijepodne, prije dolaska 
postrojbi Hrvatske vojske. Isto tvrdi i tadašnji američki veleposlanik u Repub- 
lici Hrvatskoj P. Galbraith u svom svjedočenju pred Sudom u Haagu. 


4. 
U Maestralu, napadnoj operaciji hrvatskih snaga i Armije BiH, 8.-15. rujna 1995., 
pokrenutoj u sukladu sa Splitskim sporazumom predsjednika RH Tuđmana i pred- 
sjednika BiH Izetbegovića, radi oslobađanja širega područja Drvara i Jajca, prvi 
put istodobno su se odvijale dvije neovisne operacije, jedna dvodimenzionalna 
na kopnu i jedna u trećoj dimenziji ( u zraku). Naime, u tijeku napada hrvatskih i 
muslimanskih kopnenih snaga odvijao se višednevni napad zračnih snaga NATO- 
a na položaje srpske zračne obrane. Operacija Maestral bila je uspješno privedena 
kraju. Nakon nje Srbi su kontrolirali manje od 45% područja Bosne i Hercegovine. 

Pregovori o završetku rata mogli su početi. 
Ulazak u Banja Luku - Južni potez (8.-15. listopada 1995.) - hrvatskih 
snaga, koje su se nalazile na 23 km udaljenosti, bio je moguć iz dva smjera 


(jugozapad i jugoistok) i ostvariv za manje od 48 sati. No, tada na scenu stupa 
NATO, s ultimatumom “Ili će Hrvatske snage stati ili će biti izložene zračnim 
udarima". Hrvatske snage su stale i tako je spašena “Republika Srpska“, a s 
njom i Slobodan Milošević. 


5. 
Jeli Hrvatska «dijelila» BiH? Jeli bila agresorom u BiH? Odgovori na ta pitanja mogu 
biti samo negativni. Hrvatska je sama više puta spasila BiH od potpune srpske 
okupacije. Prvi put - politički: ne bi bilo referenduma o proglašenju BiH neo- 
visnom državom, da hrvatski predsjednik nije pozvao Hrvate u BiH neka su- 
djeluju na referendumu i daju svoj glas za samostalnu državu BiH. Da su se 
pridružili Srbima, koji su bojkotirali referendum, do izjašnjavanja o uspostavi 
države BiH nebi niti došlo. Drugi put, vojno - kad su u proljeće 1992. hrvatske 
snage zaustavile srpske tenkove pred Duvnom i na Livanjskom polju. Treći 
put - deblokada Bihaća kome je prijetila sudbina Srebrenice (u kojoj su Srbi 
pobili na tisuće bošnjačkih civila, iako je to područje bila tzv. zaštićena zona 


Neusporedivim junaštvom, 
tri su se mjeseca hrvatski 
branitelji (1500-2000), 

u opkoljenom gradu, 
odupirali brojčano i oružjem 
nadmoćnim napadačima 

- srpskim pobunjenicima, 
četnicima i JNA (45000- 
60000 vojnika i oko 1000 
tenkova). U razrušeni 
Vukovar ušli su 18. studenoga 
1991. 


koju su čuvale internacionalne postrojbe pod zastavom UN). Četvrti put kad 
su u jesen 1995. hrvatske snage, oslobađajući Bosnu zajedno s ABiH došle na 
23 kilometra do Banja Luke i omogućile početak mirovnih procesa. 

Peto, Hrvatska je primila stotine tisuća bošnjačkih prognanika i izbjeglica 
koji su bježali pred srpskom vojskom, a ostali su u Hrvatskoj i za vrijeme mus- 
limansko-hrvatskog ratnog sukoba, uključujući i članove najuže obitelji Alije 
Izetbegovića. 

Mnoge su bitne svjetske sile imale (i imaju) i svoje interese u BiH (samo ih 
Hrvati, najstariji narod u BiH, ne smiju imati). Tamo su poslale i svoju vojsku i svoje 

obavještajce. Što se dijeljenja BiH tiče, osim nedokazive izlonamjernetvrdnje kakoje 
Tuđman s Miloševićem dijelio BiH, koju prije spomenuti argumenti pobijaju, ostaju 
mnogi planovi međunarodne zajednice o podjeli BiH, u kojima se priznaju rezultati 
srpskog etničkog čišćenja, genocida i stanja uspostavljena srpskom agresijom na 
BiH (Cutillerov plan iz ožujka 1992., Vance-Owenov iz siječnja 1993., Owen-Stoten- 
bergov iz kolovoza 1993. - taj su plan pod pritiskom međunarodne zajednice Hrvati 
prihvatili i tada je stvorena Herceg-Bosna). 

BiH je podijeljena srpskom okupacijom kojujeuDaytonu priznalameđuna- 
rodna zajednica i svojim odlukama faktički nametnula kao konačno rješenje. 


6. 
Muslimani su g. 1992. počeli napuštati dotadašnje saveznike Hrvate. Poku- 
šavali su, i preko namještenih incidenata, navesti Hrvate da ih prvi napadnu. 
Armija BiH je imala i motiva i ljudi, tvrdi Charles R. Shrader, američki vojni 
povjesničar s West Pointa, u svojoj knjizi “Muslimansko-hrvatski građanski 
rat u Srednjoj Bosni“, a već je bila i dobro naoružana, da bi u srednjoj Bosni 
napala Hrvate.I napala ih je prema unaprijed pripremljenom planu. Ali sve se 
činilo kako bi se Hrvate prikazalo pokretačima sukoba s Muslimanima. 

Prikriva se činjenica da su prve zločine, ne spominjući one u Rami, u srednjoj 
Bosni protiv Hrvata počinile snage Armije BiH - 7. muslimanska brigada, 26. siječnja 
1993. u zeničkom selu Dusina i u busovačkom selu Gusti Grab. 

U vezi sa ratnim sukobom između Hrvata i Muslimana u BiH često se spominje 
da je sukob nastao nakon zapovijedi ministra obrane BiH od 15. siječnja 1993. da 
se sukladno Vance-Owenovu planu postrojbe Armije 
BiH u većinskim hrvatskim provincijama (3., 8. i 10) 
podčine Glavnom stožeru Hrvatskog vijeća obrane 
(HVO). Prešućuje se drugi dio te zapovijedi koji nalaže 
postrojbama HVO-a da se na prostorima provincija u 
kojima su Muslimani većina (1., 5. i 9.), a ženevskim su 
dogovorom proglašene muslimanskim provincijama, 
podčine Glavnom štabu Armije BiH. 


z E >." 
a . . Srpske su granate, uz mnoge druge katoličke 
Pred Međunarodnim sudom u Haagu optuženi crkve, srušile i poznato svetište Majke Božje u 
su hrvatski generali (Ante Gotovina — nije Sudu Voćinu, jesen 1991. 
dostupan, Janko Bobetko — umro, Rahim Ademi, Ivan Čermak, Mladen Markač, a 
među Hrvatima iz BiH i Dario Kordić, Jadranko Prlić, Slobodan Praljak, Bruno Stojić, 


Valentin Ćorić). Hrvati su optuženi za planirano etničko čišćenje Srba i sudjelovanje 


u «zločinačkom podhvatu» kojeg je navodno predvodio predsjednik Tuđman. 


General HVO-a Blaškić osuđen je nepravomoćnom presudom na 45 godina zatvora. 
Sa srpske strane glavni optuženik je Slobodan Milošević. Optuženi su i neki generali 
ABiH. Taj Sud ne smatra važnom razliku između agresorskog i obrambenog 
rata, tako da je uočljiv pokušaj izjednačavanja krivnje između napadača i 
onih koji su se branili. Pojedinačna ozbiljna kršenja međunarodnog ratnog 
prava koja su činili i neki hrvatski branitelji želi se dignuti na razinu državne 
politike kako bi se uspostavila ravnoteža s dugo planiranom agresorskom 
politikom Srba koja je napala Hrvatsku i BiH. Čak i u Hrvatskoj neki tvrde kako 
ne bi bilo haaških optužnica protiv hrvatskih generala da je hrvatska procesuirala 
zločine. Činjenice govore drukčije. Prema hrvatskom izviješću upućenom Haagu 
u Hrvatskoj je u tijeku Domovinskog rata podnijeto 3978 kaznenih prijava protiv 
prekršitelja; na hrvatskim sudovima je zbog tih djela osuđeno 1949 Hrvata - 1492 
osobe sudskim su odlukama proglašene krivim (27 za ubojstvo), a na dugotrajnu 
zatvorsku kaznu upućeno je 13 osoba. 

Na upit hrvatske koalicijske vlade lijevoga centra, 2002. o naravi operacija 
Bljesak i Oluja Ustavni sud Republike Hrvatske odgovorio je 12. studenoga 2002. 
(Izvješće u povodu Inicijative Vlade Republike Hrvatske) između ostalog i ovo: “13) 
oružane snage Republike Hrvatske imale su ustavnu obvezu zaštite suvereniteta i 
neovisnosti Republike Hrvatske i obranu njezine teritorijalne cjelovitosti, što je pro- 
pisano člankom 7. stavkom 1. Ustava Republike Hrvatske. Sukladno tome, u povo- 
du prvog pitanja postavljenog u Inicijativi Vlade Republike Hrvatske, Ustavni sud 
utvrđuje slijedeće: 

Djelovanje oružanih snaga Republike Hrvatske poduzeto s ciljem oslobađanja 
dijelova okupiranog područja Republike Hrvatske - uključujući i otklanjanje nepo- 
sredne opasnosti za život stanovništva i sprječavanje uništenja imovine, uzrokova- 
no oružanim (vojnim i paravojnim, parapolicijskim i/ili terorističkim) napadima oku- 
pacijskih postrojbi poduzimanih s okupiranih područja — bilo u skladu s ustavnom 
obvezom oružanih snaga Republike Hrvatske da zaštite suverenitet i neovisnost Re- 
publike Hrvatske i obrane njezinu teritorijalnu cjelovitost. 

Pri oslobađanju okupiranih područja Republike Hrvatske, oružane snage 
Republike Hrvatske djelovale su u ime i po ovlaštenju suverene države s me- 
đunarodnopravnim subjektivitetom.Oslobađajući područja Republike Hrvat- 
ske - na kojima je ustrojena protuustavna tvorevina bez demokratskog legi- 
timiteta i međunarodnopravnog subjektiviteta - oružane snage Republike 
Hrvatske suzbijale su oružanu pobunu i otklanjale posljedice izvanjske oru- 
žane agresije. One su na ta područja istodobno uvodile nacionalni (ustavnopravni), 
a time i međunarodnopravni poredak kao njegov dio, sa svim pravima, obvezama i 
odgovornostima koje su za njih proizlazile iz Ustava i zakona Republike Hrvatske i iz 
međunarodnih akata koje je Republika Hrvatska prihvatila i ratificirala.“ 


Sadržaj 


S vladarima vlastite narodne dinastije 

Hrvati u državnoj i dinastičkoj zajednici s Ugrima (Madžarima) 
Hrvatska u sastavu habsburške krune 

U monarhističkoj Jugoslaviji 

U vrtlogu Drugoga svjetskog rata 

U komunističkoj Jugoslaviji 

Suverena Republika Hrvatska 

Hrvatski Domovinski rat 

Hrvati u Bosni i Hercegovini 
Hrvatsko-muslimanski otpor srpskoj agresiji u BiH 
Muslimansko-hrvatski sukob u BiH 


Neka optuživanja na račun Hrvata 

Dubrovnik - stari grad 


